|  |  |  |
| --- | --- | --- |
| **LOGO (2)** | **ЦЕНТАР ЗА РАЗВОЈ ПОЉОПРИВРЕДЕ И СЕЛА****БАЊА ЛУКА** |  |
| . |

*Војводе Момчила број 10-12-16, тел: 051/433-620*

На основу члана 64.став 1.тачка б) , члана 70.Закона о јавним набавкама Босне и Херцеговине („Службени гласник БиХ“ бр.39/14) и члана 33. Статута Центра за развој пољопривреде и села, а на основу препоруке комисије број: 829-1/22 од 06.06.2022.године, за провођење поступка за избор најповољнијег понуђача за „Набавку фолије и мреже за балирање“ за потребе РЕЦ „Мањача“ Директор Центра **д о н о с и,** сљедећу

## **О Д Л У К У**

**о избору најповољнијег понуђача**

1.Прихвата се приједлог-препорука Комисијеброј:829-1/22 од 06.06.2022.године, за „Набавку фолије и мреже за балирање“ за потребе РЕЦ „Мањача“ у конкурентском поступку број:729/22 од 18.05.2022. године, објављеном на Порталу јавних набавки, обавјештење о набавци број: 256-7-1-13-3-19/22 од 18.05.2022.године.

2. Уговор се додјељује понуђачу **„РЕПРОМ“ д.о.о. Модрича,** понуда број:31/22 од 25.05.2022. године, за понуђену цијену **од 10.100,00 КМ без ПДВ-а односно 11.817,00 КМ са ПДВ-ом.**

3. Понуда понуђача из тачке 2. ове одлуке је прихватљива по критеријуму најниже цијене, у складу са чланом 64. тачка 1. под б) ЗЈН-а Б и Х.

4. Уговорни орган закључиће уговор са најповољнијим понуђачем под условима утврђеним у тендерској документацији и законским прописима који регулишу поступке уговарања.

5. Прије закључења уговора, понуђач из члана 2.ове одлуке дужан је, у року од 5 (пет) дана од дана пријема обавјештења о избору (одлуке о избору), уговорном органу доставити документе којима доказује своју личну способност.

Ови документи су наведени у члану 45. став 2) тачка а) до д) Закона о јавним набавкама („Службени гласник БиХ“ број 39/14). Најповољнији понуђач је дужан доставити оригинале или овјерене фотокопије наведених докумената, с тим да документи наведени у члану 45. Закона о јавним набавкама („Службени гласник БиХ“ бр.39/14) не смију бити старији од три мјесеца, рачунајући од дана достављања понуде.

Документи морају бити достављени на протокол уговорног органа најкасније пети дан по пријему одлуке о избору, у радном времену уговорног органа (најкасније до 15:00 часова) без обзира на који начин су послати.

6. Ова одлука објавиће се на веб-страници: [**www.crusbl.org**](http://www.crusbl.org) истовремено са упућивањем понуђачима који су учествовали у поступку јавне набавке, сходно члану 70.став (6) Закона о јавним набавкама.

7. Ова одлука се доставља свим понуђачима који су учествовали у поступку јавне набавке, у складу са чланом 71. став (2) Закона о јавним набавкама.

## **О б р а з л о ж е њ е**

Поступак јавне набавке покренут је Одлуком о покретању поступка јавне набавке број:728/22-О од 18.05.2022.године. Јавна набавка је проведена путем конкурентског поступка, Обавјештење о набавци број: 256-7-1-13-3-19/20 објављено на Порталу јавних набавки дана 18.05.2022. године.

Процијењена вриједност јавне набавке износи 9.200,00 КМ без ПДВ-а.

Поступак јавне набавке провела је Комисија за јавну набвку, именована рјешењем број: 729-2/22 од 18.05.2022.године.

Тендерска документација је објављена на Порталу јавних набавки те је исту са портала јавних набавки преузело 7 (седам) понуђача.

Извјештај о преузимању тд од стране понуђача од 30.05.2022.год. у прилогу ТД.

У предвиђеном року за достављање понуда пристигле су четир (4) понуде.

Дана 30.05.2022. године у 11:30 часова извршено је јавно отварање понуда о чему је сачињен Записник са отварања понуда број:793/22 од 30.05.2022.године који је благовремено (у законском року) достављен понуђачима који су доставили понуде у предметном поступку набавке.

Комисија је констатовала да су пристигле понуде сљедећих понуђача и то по сљедећем редослиједу:

1. **„РЕПРОМ“ д.о.о. Модрича,**  укупна вриједност понуде **10.100,00 КM без**

**ПДВ-а**, односно укупна вриједност понуде **11.817,00** **КМ са ПДВ-ом;**

1. **AGROCOOP “ д.о.о. Кобатовци -Лакташи,**  укупна вриједност понуде

**9.970,00 КM без ПДВ-а**, односно укупна вријед. понуде **11.664,90** **КМ са ПДВ-ом**

1. **„ПРИМАПРОМ“ д.о.о. Бања Лука,** укупна вриједност понуде **10.192,00**

 **КМ** **без ПДВ-а**, односно укупна вриједност понуде **11.924,64 KM са ПДВ-ом;**

1. **„АГРОЛУХ“ д.о.о. Трн-Лакташи,** укупна вриједност понуде **9.682,00**

 **КМ** **без ПДВ-а**, односно укупна вриједност понуде **11.327,94 KM са ПДВ-ом;**

Након јавног отварања Комисија је приступила анализи понуда и испитивању квалификационих услова прописаних тендерском документацијом. Комисија је вршила анализу сваког документа појединачно, његову важност као и рачунску исправност понуде.

Детаљном анализом квалификационих докумената утврђено је да су двије достављене понуде прихватљиве за уговорни оган и то понуде понуђача „РЕПРОМ“ д.о.о. Модрича и понуђача „ПРИМАПРОМ“ д.о.о. Бања Лука, **док понуде понуђача „**AGROCOOP“ д.о.о. Кобатовци –Лакташи и „АГРОЛУХ“ д.о.о. Трн-Лакташи нису прихватљиве за уговорни орган због тога што понуђачи нису испунили услове за квалификацију у складу са условима прописаним тендерском документацијом.

Понуда понуђача **„**AGROCOOP“ д.о.о. Кобатовци –Лакташи није прихватљива за уговорни орган због тога што понуђач није понудио робу у складу са тендерском документацијом и спецификацијом робе. Уговорни орган је у ставу 1. **Обрасца за цијену понуде** навео сљедећи опис робе: „мрежа за балирање, ширина 1,23 м, испорука мреже по комаду с тим да дужина комада **није краћа од 2400 м и није дужа од 2800 м**, а збир дужина свих комада износи цирка **65000 метара**“. Уговорни орган није оставио могућност нуђења еквивалента будући да роло преси за балирање сијена коју уговорни орган посједује искључиво одговарају дужине комада мреже како је наведено у спецификацији. Понуђач је понудио мрежу чија дужина комада износи **2850 м** (по нашем прорачуну како је нудио 65550 метара, односно сам је исправљао техничку спецификацију).

Други разлог због којег понуда није прихватљива за уговорни орган што није у цјелости попуњена Изјава из члана 45. и члана 52. Закона о јавним набавкама, односно понуђач је у Анексу 4. и Анексу 5. пропустио да на предвиђено мјесто упише **мјесто и датум давања изјаве**.

Понуда понуђача „АГРОЛУХ“ д.о.о. Трн-Лакташи није прихватљива за уговорни орган из више разлога:

* нису обиљежене странице понуде нити листови, како је прописано тачком 4.2

тендерске документације , што није у складу са чланом 8. став 6) и 7) Упутства за припрему модела тендерске документације и понуда;

* што није у цјелости попуњена Изјава из члана 45. и члана 52. Закона о јавним

набавкама, односно понуђач је у Анексу 4. и Анексу 5. пропустио да на предвиђено мјесто упише **мјесто и датум давања изјаве**;

* што је понуђач доставио Рјешење о регистрацији са датумом од **09.06.2021.** године,

што није у складу са траженом тендерском документацијом тачком 2.2 ТД, гдје стоји да се достави извод из судског регистра, не старији од 6 мјесеци од истека рока за подношење понуда, односно Рјешење о упису у судски регистар са свим прилозима и измјенама или актуелни Извод из судског регистра о свим битним елементима и подацима о регистрованој дјелатности која је предмет ове набавке.

 Извршена је рачунска контрола исправности понуда и утврђено је да нема рачунских грешака.

С обзиром да су двије достављене понуде оцијењене као прихватљиве за уговорни орган, испуњени су услови за провођење поступка е-аукције, која је заказана за дан 02.06.2022.године , са почетком у 11.00 часова, у трајању од 10 минута. У систем Е-аукције унесене су сљедеће вриједности понуда без ПДВ-а:

**Преглед прихватљивих понуда- почетна ранг листа понуђача који су позвани да учествују у е-аукцији**

|  |  |  |
| --- | --- | --- |
| Р.бр.  |   ПОНУЂАЧ |  Почетна цијена у  КМ без ПДВ-а |
| 1. | „РЕПРОМ“ д.о.о. Модрича | 10.100,00 |
| 2. |  „ПРИМАПРОМ“ д.о.о Бања Лука | 10.192,00 |

Е-аукција је започела 02.06.2022. г. у 11:00:00 часова а окончана у 11:10:00 часова. Током трајања Е-аукције понуђачи нису подносили нове понуде те је коначна ранг листа понуда идентична почетној ранг листи.

Будући да је критеријум за избор најповољнијег понуђача најнижа цијена , а како је понуђач **„РЕПРОМ“ д.о.о. Модрича** понудио најнижу цијену понуде, Комисија је директору доставила препоруку за додјелу уговора понуђачу **„РЕПРОМ“ д.о.о. Модрича** са записницима о оцјени понуда и приједлогом за доношење Одлуке о избору најповољнијег понуђача, **на коначну укупну понуђену цијену понуде од 10.100,00 КМ без урачунатог ПДВ-а, односно 11.817,00 КМ са ПДВ-ом.** Понуђач испуњава и све услове дефинисане тендерском документацијом, као и све квалификационе услове.

 Разматрајући препоруку Комисије за додјелу уговора, утврђено је да су разлози за избор најповољнијег понуђача опрадвдани, у складу са чланом 64., 65. и 70. Закона о јавним набавкама.

 Имајући у виду разлоге којим се Комисија руководила приликом анализе и оцјене понуда, ријешено је као у диспозитиву.

**Поука о правном лијеку:**

 Сваки понуђач који има легитиман интерес за конкретни уговор о јавној набавци и који сматра да је Уговорни орган у току конкретног поступка додјеле уговора прекршио једну или више одредби Закона о јавним набавкама БиХ или подзаконских аката донесених на основу њега има право изјавити жалбу на поступак. Жалба се изјављује у писаној форми Канцеларији за разматрање жалби путем Уговорног органа директно на протокол, или препорученом поштанском пошиљком, у најмање 3 (три) примјерка у року од 5 (пет) дана од дана пријема ове одлуке (обавјештења) о избору најповољнијег понуђача.

Број: 830/2022-О ДИРЕКТОР

#### Дана: 06.06.2022.год Драшко Илић, дипл.екон.

 \_\_\_\_\_\_\_\_\_\_\_\_\_\_\_\_\_\_\_\_\_\_\_